దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హలో వసూళ్లు.. బాగానే ఉన్నాయి కానీ..!
సినిమా హిట్టా ఫ్లాపా..?
TNN | Updated:
Jan 3, 2018, 02:49PM IST
అక్కినేని అఖిల్ హీరోగా నటించిన &lsquo;హలో&rsquo; సినిమా విడుదల దగ్గర నుంచినే పాజిటివ్ టాక్ పొందింది. ఇంట్రడక్షన్ సినిమా &lsquo;అఖిల్&rsquo;తో నిరాశపరిచిన అఖిల్ తన రెండో సినిమాతో మాత్రం ఆకట్టుకున్నాడనే రివ్యూలే వచ్చాయి. దీనికి తోడు యూత్ ను థియేటర్ కు ఆకర్షించే ఎలిమెంట్స్ పుష్కలంగా ఉండటం, దర్శకుడు విక్రమ్ కుమార్ వరస విజయాలతో ఉండటం..వంటి పాజిటివ్ పాయింట్లుగా నిలిచాయి. వీటితో పాటు.. వరస సెలవులు కూడా కలిసొచ్చాయి.
ఈ విధంగా అఖిల్ రెండో సినిమా బాక్సాఫీస్ వద్ద బాగానే రాబట్టింది. ఈ సినిమా వసూళ్ల వివరాలు ఇలా ఉన్నాయి... నైజాంలో ఐదు కోట్ల రూపాయలు, సీడెడ్ లో రెండు కోట్లు, ఉత్తరాంధ్రలో ఒకటిన్నర కోటి, గుంటూరులో కోటీ పది లక్షల రూపాయలు, ఈస్ట్ లో 70 లక్షలు, వెస్ట్ లో 60 లక్షలు, కృష్ణాలో కోటి రూపాయలు, నెల్లూరు యాభై లక్షలు.. మొత్తంగా ఉభయ తెలుగు రాష్ట్రాల్లో పన్నెండున్నర కోట్ల రూపాయలు షేర్ వచ్చిందట. ఇక ఓవర్సీస్ షేర్ మూడున్నర కోటి అని, రెస్టాఫ్ ఇండియాలో కోటిన్నర షేర్ వచ్చిందని సమాచారం.